তিনিচুকীয়া জিলাৰ ডুমডুমাত আজি বন বিভাগৰ চূড়ান্ত গাফিলতিৰ ফলত এজনী প্ৰাপ্ত বয়স্ক নাহৰফুটুকী বাঘিনীয়ে মৃত্যুক সাবটি লয়।
উল্লেখযোগ্য যে ডুমডুমাৰ বাদলবেটা চাহ বাগিচাৰ ইটাভাটা লাইনৰ সমীপৰ অঞ্চলত আজি কিছু দিন ধৰি এই নাহৰফুটুকী বাঘিনীজনীয়ে স্থানীয় ৰাইজৰ মাজত সন্ত্ৰাস সৃষ্টি কৰি আহিছিল। স্থানীয় ৰাইজৰ পোহনীয়া জীৱ-জন্তু ভক্ষণ কৰি আহিছিল।
আনহাতে স্থানীয় ৰাইজে ডুমডুমা বন বিভাগক ঘটনা সন্দৰ্ভত অৱগত কৰাত বন বিভাগে উক্ত অঞ্চলত বাঘিনীজনী কৰায়ত্ত কৰাৰ উদ্দেশ্যেৰে পিঞ্জৰা স্থাপন কৰে।
ফলত বন বিভাগে স্থাপন কৰা পিঞ্জৰাত বৃহস্পতিবাৰে নিশা নাহৰফুটুকী বাঘিনীজনী আবদ্ধ হয়। মন কৰিব লগীয়া যে বন বিভাগৰ লোক আজি পুৱা ৮ বজাতহে ঘটনাস্থলীত উপস্থিত হয়।
লগতে উৎকট গৰমৰ পৰা বাঘিনীজনী ৰক্ষা কৰাৰ ক্ষেত্ৰত বন বিভাগে কোনো ধৰণৰ ব্যৱস্থা গ্ৰহণ নকৰিলে। লগতে ঘটনাস্থলীৰ পৰা মাত্ৰ ৬ কিলোমিটাৰ দূৰত্বত অৱস্থিত পশু চিকিৎসালয়খনলৈ বাঘিনীজনীক নিবলৈ ৩-৪ ঘণ্টাতকৈও অধিক সময় অতিবাহিত কৰে।
বাঘিনীজনী প্ৰথম অৱস্থাত বাঘিনীজনী সুস্থ অৱস্থাত আছিল যদিও পৰৱৰ্তী সময়ত উৎকট গৰম সহ্য কৰিব নোৱাৰি বাঘিনীজনী অসুস্থ হৈ পৰাত দিনৰ ১.৩০ বজাত ৰূপাইচাইডিংস্থিত পশু চিকিৎসালয়লৈ নিয়াৰ পথতে বাঘিনীজনীৰ মৃত্যু ঘটে।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
